b"\n_START_ARTICLE_\nBembrops\n_START_SECTION_\nEtimologia\n_START_PARAGRAPH_\nEl seu nom cient\xc3\xadfic prov\xc3\xa9 dels mots grecs bembras, -ados (una mena d'anxova) i ops (aparen\xc3\xa7a).\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a l'Atl\xc3\xa0ntic occidental (des de les illes Bahames i la costa oriental de Nord-am\xc3\xa8rica fins al golf de M\xc3\xa8xic, el mar Carib, Puerto Rico, Vene\xc3\xa7uela, la Guaiana Francesa, Surinam, el Brasil i l'Uruguai), l'Atl\xc3\xa0ntic oriental (des de Maurit\xc3\xa0nia, Guinea Bissau, Sierra Leone i el golf de Guinea fins al Gabon, Angola, la Rep\xc3\xbablica Democr\xc3\xa0tica del Congo i el nord de Nam\xc3\xadbia), la conca Indo-Pac\xc3\xadfica (des del Jap\xc3\xb3 i la pen\xc3\xadnsula de Corea fins al mar de les Filipines, Indon\xc3\xa8sia -com ara, l'illa de Borneo-, el mar d'Arafura, Austr\xc3\xa0lia, les illes Hawaii, el mar de la Xina Meridional, la badia de Bengala, les illes Andaman, Zanz\xc3\xadbar, Som\xc3\xa0lia, Mo\xc3\xa7ambic, Sud-\xc3\xa0frica i el golf d'Aden) i el Pac\xc3\xadfic sud (el mar de Tasm\xc3\xa0nia i Nova Zelanda)."